Шлях моладзі (часопіс)/1933/6/Літэратурны аддзел/Дух волі
З курганаў вяковых, са стогну стагодзьдзяў
Ускрэсьне дух волі—з трыумфам паўстане,
І ўсенькія енкі, што чутны ў народзе,
Заменіць ў змаганьне.

Пабудзіць да чыну, дасьць кліч ўсемагутны,
Завесіць працоўны наш сьцяг над Краінай
І дзейнай народ наш сярмяжны, пакутны
Папхне каляінай.

І пульсам магутным заб‘ецца ў народзе,
Ахопіць змаганьнем і душы і сэрцы,
Аж покуль ня прыдзе пашана свабодзе
А сьмерць паняверцы.

Вершы Уладзіслава Казлоўскага
Творы 1933 года
Шлях моладзі